|  |  |
| --- | --- |
|  | **Pázmány Péter Katolikus Egyetem****Bölcsészet- és Társadalomtudományi Kar****Dékán**2087. Piliscsaba, Egyetem utca 1. (Pf.1.) Tel: 26/577-006 Fax: 26/374-570Intézményi azonosító: FI79633 |

Ikt szám: B/5508/2020

**Pályázati felhívás**

**PPKE-BTK-TEH-20 - Intézeti tehetséggondozási programok támogatása**

A Pázmány Péter Katolikus Egyetem Bölcsészet- és Társadalomtudományi Kara pályázatot hirdet

**Intézeti tehetséggondozási programok támogatására,**

a jelen kiírásban foglalt feltételekkel.

1. A pályázók köre:

Jelen felhívás alapján pályázni jogosultak a Pázmány Péter Katolikus Egyetem Bölcsészet- és Társadalomtudományi Karának intézetvezetői.

A felhívásra egy intézet több pályázatot is jogosult benyújtani.

1. A pályázattal kapcsolatos elvárások:
	1. Támogatható tevékenységek köre:

Jelen felhívás alapján támogatás pályázható a Kar képzési portfóliójához kapcsolódó tehetséggondozási programok finanszírozásához, amelyek lehetnek: tudományos diákköri munka, egyéni tehetséggondozó formák, mentorrendszer, Karon működő tehetséggondozó műhelyek támogatása, tehetséges középiskolások felsőoktatási felsőoktatási tehetséggondozásba történő bekapcsolódásának támogatása.

Tekintettel az egészségügyi veszélyhelyzetre személyes jelenléttel megvalósítani tervezett programok nem támogathatók.

2.2 A program megvalósítására rendelkezésre álló időtartam:

Jelen pályázati felhívás alapján a 2020. 12. 31. napjáig teljes körűen megvalósuló tehetséggondozási programok megvalósítására lehet pályázni.

 2.3 Programterv

A pályázónak a programtervben be kell mutatnia, hogy a támogatásból a rendelkezésére álló időtartam alatt milyen programot kíván megvalósítani, milyen időbeli ütemezéssel, a program kapcsolódását az intézeti tehetséggondozási tevékenységekhez. milyen várható eredménye lesz a programnak.

2.3 Költségterv - elszámolható költségek köre

A támogatás – a jóváhagyott költségterv alapján – magában foglalhatja különösen:

* + 1. Szakmai tevékenységhez kapcsolódó szolgáltatások költségei
* rendezvényekhez kapcsolódó reprezentációs költségek (üzleti ajándék, üzleti vendéglátás)
* nyomdai szolgáltatások

2.3.2 Szakmai megvalósításhoz kapcsolódó személyi költségek

* pénzjutalom tehetséggondozási program keretében megrendezett versenyen résztvevők számára
* a Kar hallgatói részére ösztöndíj
* megbízási díj (külső szakértők bevonása esetén)

A támogatásból a Karral munkaviszonyban álló személy részére pótlék vagy bármilyen jogcímen bérkiegészítés kifizetésére nincs lehetőség.

1. A pályázat benyújtásának határideje és módja:

Jelen felhívás keretében 2020. szeptember 25 napjától 2020. október 9. napjáig van lehetőség a pályázat benyújtására.

A pályázatokat a jelen felhívás 5. pontjában szereplő benyújtandó mellékleteket hiánytalanul kitöltve, PDF formátumban a Gazdasági Igazgatóság számára, elektronikus formában szükséges megküldeni a szekely.agnes@btk.ppke.hu e-mail címre.

Kérjük, hogy az e-mail tárgyában tüntesse fel a felhívás kódszámát, a pályázat címét és a pályázó intézet nevét.

Papír alapon benyújtott pályázat befogadására nincs mód.

1. Hiánypótlás rendje és módja

Ha a pályázat hiányos, azaz a pályázathoz kötelezően csatolandó mellékletek valamelyike nem került időben megküldésre és ezért nem felel meg a felhívásban meghatározott szempontoknak, a Gazdasági Igazgatóság munkatársa az összes hiány megjelölésével felszólítja a pályázót pályázatának kijavítására. A hiánypótlás határideje 2020.10.13.

A hiánypótlás benyújtásának módja megegyező a pályázat benyújtásának módjával.

Hiánypótlásra egyszer van lehetőség.

Felhívjuk a figyelmet, hogy a pályázatok tartalmi elemeire vonatkozóan hiánypótlásra nincs lehetőség!

1. A felhívás benyújtandó mellékletei:
2. Programterv
3. Költségterv
4. A felhívás szakmai melléklete:
5. PPKE - BTK - 2020 - Pályázati szempontok a tudományos (oktatási, kutatási, publikációs, rendezvényszervezési, tehetséggondozási) célú pályázatokhoz
6. A pályázat elbírálása

Jelen pályázati felhívásra beérkező pályázatok elbírálására várhatóan 2020. október 16. napjáig kerül sor.

A pályázatok támogatásáról a Dékán dönt.

Budapest, 2020. szeptember 25.

 Dr. Fodor György s. k.

 dékán